cyanic-selkie/wikianc huggingface dataset:
সুলতান জেম
রোম
জেমকে জিম্মিদশায় বজায় রাখার বিনিময়ে বায়েজীদ অষ্টম ইনোসেন্টকে ১,২০,০০০ ক্রাউন (মুদ্রার একক) প্রদান ছাড়াও (যা ঐ সময়ে পোপসংক্রান্ত রাজস্বের অন্যান্য সব বার্ষিক উৎসগুলির সমান) পূতঃ বল্লমের একটি ধ্বংসাবশেষ, একশত মুর ক্রীতদাস এবং ৪৫,০০০ দুকাতের বাৎসরিক ভাতা প্রদান করেছিলেন। সিস্টাইন চ্যাপেলের সাথে যুক্ত বেশিরভাগ ব্যয়ই উসমানীয় মুক্তিপণের তহবিল থেকে দেওয়া হয়েছিল।
মৃত্যু
১৪৯৪ সালে, অষ্টম চার্লস নেপলসের রাজত্ব দখল করতে ইতালি আক্রমণ করে এবং তুর্কিদের বিরুদ্ধে ধর্মযুদ্ধের ঘোষণা দেয়। তিনি ষষ্ঠ পোপ আলেকজান্ডারকে বাধ্য করেছিলেন জেমকে আত্মসমর্পণ করাতে। তাই জেম ১৪৯৫ সালের ২৮ শে জানুয়ারীতে ফরাসী সেনাবাহিনীর সাথে রোম ছেড়েছিলেন। একই বছরের ২৪শে ফেব্রুয়ারি শাহজাদা নেপলসে মৃত্যুবরণ করেন। কতিপয় বিবৃতি তার মৃত্যুর কারণ হিসেবে বিষ প্রদানকে দায়ী করেছে, তবে সম্ভবত তিনি নিউমোনিয়ায় আক্রান্ত হয়েছিলেন।
ফ্রান্সের রাজা অষ্টম চার্লসের নেতৃত্বে নেপলস বিজয়ের সামরিক অভিযান চলাকালীন শাহজাদা সুলতান জেম কাপুয়াতে মৃত্যুবরণ করেন। সুলতান বায়েজীদ তিনদিনব্যাপী জাতীয় শোক ঘোষণা করেন। তিনি ইসলামী নিয়মানুযায়ী জানাজার জন্য জেমের মরদেহ ফিরিয়ে দেওয়ার অনুরোধ করেছিলেন, তবে জেমের মৃত্যুর চার বছর পর তার দেহাবশেষ শেষ পর্যন্ত উসমানীয় ভূখন্ডে নিয়ে আসা হয়ে কারণ জেমের মরদেহ ফেরত সাপেক্ষে আরও স্বর্ণ প্রাপ্তির চেষ্টা করা হয়েছিল। অতঃপর তিনি বুরসায় সমাধিস্থ হন।
সাহিত্যে
৯০ এর দশকে, লাতিন ভাষার একটি বই জেমের জীবন নিয়ে লেখা হয়েছিল। এটি নাইটস হস্পিটালারের উপাচার্য গিলিয়াম কাউর্সিন দ্বারা চিত্রিত হয়েছিল। বইটি বেশ কয়েকটি ইউরোপীয় শহরে প্রকাশিত হয়েছিল যাদের মুদ্রণের সক্ষমতা ছিল: ভেনিস, প্যারিস, ব্রুজেস, সালামানকা, উল্‌ম এবং লন্ডন। বইটির অধিকাংশ চিত্র ছিলো পশ্চিম ইউরোপে সর্বপ্রথম তুর্কি জনগণের পোশাক এবং অস্ত্রের সঠিকভাবে বর্ণিত উপস্থাপনা।
হাইতিয় লেখক এবং রাজনৈতিক নির্বাসনপ্রাপ্ত ডেমেসভার ডেলোরমে দ্বারা লিখিত ঐতিহাসিক উপন্যাস-ফ্রান্সেসকা: লেস জিউক্স ডু সর্ট  (১৮৭২) এর মূল উপজীব্য ছিলো জেমের বন্দিদশা এবং রাজনৈতিক চক্রান্ত করে তাকে বন্দী করে রাখা সম্পর্কিত একটি বিবৃতি।
এছাড়াও আইভো এন্ড্রিক রচিত দ্য ডেমড ইয়ার্ড (১৯৫৪) নামক বইয়ের একটি চরিত্রের জন্য অনুপ্রেরণা জুগিয়েছিলো।
পঞ্চদশ শতাব্দীতে ইউরোপীয় রাজনীতিতে জেম সুলতানের গুরুত্ব দ্বারা অনুপ্রাণিত হয়ে বুলগেরীয় উসমানীয় ইতিহাসবিদ ভেরা মুতাফজিয়েভা জেম সম্পর্কে ১৯৬৭ সালে দ্য জেম কেস নামক একটি উপন্যাস লিখেন। বইটি ঐতিহাসিক নির্ভুলতার জন্য প্রচেষ্টা করে এবং তুর্কি, জার্মান, রুমানীয়, পোলিশ, রুশ, চেক, স্লোভাক, হাঙ্গেরীয়, ফরাসি, এস্তোনীয়, গ্রীক এবং ক্রোয়েশীয় ভাষায় অনুবাদ করা হয়েছিল।
চলচ্চিত্রে
১৯৫১ সালে, ঐতিহাসিক চলচ্চিত্র  জেম সুলতান মুক্তি পেয়েছিল যার প্রধান চরিত্র বেলেন্ট উফুক চিত্রিত করেছিলেন।
১৯৬৯ সালে, মুক্তি পেয়েছে রেমজি জন্তুর্ক পরিচালিত ঐতিহাসিক অ্যাডভেঞ্চার চলচ্চিত্র মালকোচুলু জেম সুলতান মুক্তি পায়, যাতে জেম সুলতানের চরিত্রকে জাহাঙ্গীর গাফফারি চিত্রিত করেছেন।
অবদুল বারী সরকার
অবদুল বারী সরকার বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
প্রাথমিক জীবন
অবদুল বারী সরকার কুড়িগ্রাম জেলায় জন্মগ্রহণ করেন।
ফয়সালাবাদ আন্তর্জাতিক বিমানবন্দর
ফয়সালাবাদ আন্তর্জাতিক বিমানবন্দর হচ্ছে পাকিস্তানের একটি আন্তর্জাতিক বিমানবন্দর।  পাকিস্তানি সামরিক বিমান বাহিনী কর্তৃক পরিচালিত বিমানবন্দরটি ঝং রোডে অবস্থিত। পাকিস্তানের পাঞ্জাব প্রদেশের ফয়সালাবাদ শহরের কেন্দ্র থেকে  দক্ষিণ পশ্চিমের এলাকাজুড়ে বিমানবন্দরটি অবস্থান করছে।
এটি ফয়সালাবাদ এবং অন্যান্য স্থানীয় শহরগুলি, যেমন: তান্ডলিয়ানওয়ালা, কমালিয়া, জারানওয়ালা, ঝং, চিনিওট, গোজরা, দিজকোট, সামুন্দ্রি, খুররিনওয়ালা, সাংলা হিল, টোবা টেক সিং, চেনাব নগর, সারগোধা, ভাওয়ান, পিরি মহাল, চাক ঝুমরা, খাইচিয়ান, জাহাঙ্গীর ক্লান এবং লালিয়ান অঞ্চলের লোকদের সেবা প্রদান করে থাকে।বিদেশে বসবাসকারী ফয়সালাবাদবাসীদের জন্য একটি বড় ডায়াস্পোরা মাধ্যমে পাকিস্তান বিমান সংস্থান কর্তৃপক্ষ আরো একটি বিমান সংস্থার সাথে একটি নতুন খোলা নীতিমালা স্বাক্ষর করে যাতে ভবিষ্যতে আরো বেশি বিমান সংস্থাগুলি শহরের বাইরে কাজ করতে পারে।
বিমানবন্দরটির দুইটি ফ্লাইটিং স্কুলে রয়েছে যেখানে নতুন ক্যাডেটদের এবং এভিয়েশনের উৎসাহীদের নিয়মিতভাবে প্রশিক্ষণের জন্য বিমানঘাঁটি ব্যবহার করে থাকে। আন্তর্জাতিক বিমানবন্দরগুলির আধিক্য বিমানবন্দরে কাজ করার কারণে, ফয়সালাবাদ চেম্বার অব কমার্স এবং শ্রম শিল্প উদ্যোক্তারা জানায় যে, নতুন আন্তর্জাতিক বিমানবন্দরটি মোটরওয়েটির কাছাকাছি নির্মাণ করা হবে। সংযুক্ত আরব আমিরাতের সাথে একটি নতুন খোলা নীতি চুক্তির মাধ্যমে এমনটি আশা করা হচ্ছে যে, ভবিষ্যতে বিমানবন্দরটি আরো অনেক বেশি বিমানচালনা তদারকি করতে সক্ষম হবে।
প্রাথমিক বছর
বিমানবন্দরটি ব্রিটিশ ভারতের পথানুসরণ করে নির্মাণ করা হয়। নগর সরকার সিদ্ধান্ত নেয় যে, ফয়সালাবাদ দক্ষিণ এশিয়া এবং ব্রিটিশ সাম্রাজ্যের মধ্যে একটি কৌশলগত অবস্থানে মধ্যে রয়েছে। আঞ্চলিক বিমানটি স্ট্রিপ ব্যবহার করে স্বাধীনতার সংগ্রামের সময় এটি যুদ্ধ এবং নির্বাসনের ক্ষেত্রে গুরুত্বপূর্ণ ভূমিকা পালন করে।
গঠন
অভ্যন্তরীণ এবং আন্তর্জাতিক ফ্লাইটের জন্য সকল প্রয়োজনীয় এলওয়াইপি ব্যবহার করা হয়। ২০১৫ সালের অক্টোবর তারিখ অনুযায়ী নিচের তথ্যগুলি সঠিক:
গাড়ী
শহরটির কেন্দ্র থেকে ১০ কিলোমিটার দূরে ঝাং রোডের ঠিক পাশেই অবস্থিত বিমানবন্দর পথসভা রাস্তাটির মাধ্যমে বিমানবন্দরে প্রবেশযোগ্য। টার্মিনালের সামনে এবং ২০০+ গাড়িগুলির পার্কের সামনে চলাচল বন্ধ করে দেওয়া হয়। ২০১৫ সালের ১লা এপ্রিল তারিখে কার পার্ক আন্তর্জাতিক মান বজায় রাখার স্বার্থে স্বয়ংক্রিয়ভাবে কাজ করার জন্য একটি দরপত্র জারি করা করে।
এছাড়াও গাড়ি ভাড়া সেবা পাওয়ার জন্য হের্টেজ গাড়ি ভাড়ার ওয়েবসাইটে অনলাইন বা নিয়োজিত একজন সদস্যের সাথে যোগাযোগ করে ভাড়া নেওয়া যায়।
হাবিবুর রহমান মিলন
হাবিবুর রহমান মিলন (জন্ম: ২৩ জানুয়ারি, ১৯৩৯ - মুত্যু:  ১৩ জুন, ২০১৫) বাংলাদেশের বিশিষ্ট সাংবাদিক। সাংবাদিকতায় বিশেষ অবদানের জন্য তিনি ২০১২ সালের একুশে পদকে ভূষিত হন। হাবিবুর রহমান মিলন সর্বশেষ  বাংলাদেশ প্রেস ইনস্টিটিউটের চেয়ারম্যান ও দৈনিক ইত্তেফাকের উপদেষ্টা সম্পাদক ছিলেন। সন্ধানী ছদ্মনামে দৈনিক ইত্তেফাকে তার নিয়মিত কলাম ছিলো ‘ঘরে-বাইরে’। তিনি জাতীয় প্রেস ক্লাবের প্রবীণ সদস্য ছিলেন।
জন্ম ও শিক্ষাজীবন
হাবিবুর রহমান মিলনের জন্ম ১৯৩৯ সালের ২৩ জানুয়ারি ব্রাহ্মণবাড়িয়ায়। হাবিবুর রহমান মিলনের এক ছেলে পাঁচ মেয়ে।
কর্মজীবন
হাবিবুর রহমান মিলনের সাংবাদিকতা জীবনের শুরু ১৯৬৩ সালে। তিনি কর্ম জীবন শুরু করেন দৈনিক সংবাদে যোগ দেওয়ার মধ্য দিয়ে। এক দুর্ঘটনায় তার বড় ভাই দৈনিক ইত্তেফাকের সহকারী সম্পাদক আহমেদুর রহমানের মৃত্যুর পর তিনি সহকারী সম্পাদক হিসেবে একই পত্রিকায় যোগ দেন। ভিমরুল ছদ্মনামে তার কলাম সে সময় যথেষ্ট পাঠকপ্রিয় ছিল।
মৃত্যু
হাবিবুর রহমান মিলন ২০১৫ সালের ১৩ জুন বাংলাদেশ সময় রাত ৩টায় ঢাকার ল্যাব এইড হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৭৮ বছর।
এম ইন্নাস আলী
এম ইন্নাস আলী (১ সেপ্টেম্বর ১৯১৬ - ৩ মে ২০১০) একজন বাংলাদেশী পদার্থবিজ্ঞানী ও বাংলাদেশ পরমাণু শক্তি কমিশনের প্রতিষ্ঠাতা।
কর্মজীবন
ইন্নাস আলী ১৯৪০ সালে কলকাতা ইসলামিয়া কলেজে প্রভাষক হিসেবে যোগ দেন এবং ১৯৪২ সাল পর্যন্ত সেখানে কর্মরত ছিলেন। ১৯৪২ সালে তিনি কলকাতার গভর্নমেন্ট টেস্ট হাউসের টেকনিক্যাল অফিসার হিসেবে যোগ দেন এবং ১৯৪৬ সাল পর্যন্ত এ পদে ছিলেন। ১৯৪৭ থেকে ১৯৪৮ সাল পর্যন্ত তিনি যুক্তরাষ্ট্রের ম্যাকে রেডিওতে রিসার্চ ইঞ্জিনিয়ার হিসেবে কর্মরত ছিলেন। ১৯৪৮ থেকে ১৯৬৩ সাল পর্যন্ত তিনি ঢাকা বিশ্ববিদ্যালয়ে পদার্থবিজ্ঞান বিভাগের জ্যেষ্ঠ্য প্রভাষক, রিডার, অধ্যাপক ও চেয়ারম্যান ছিলেন। তিনি ১৯৬৩ থেকে ১৯৬৭ সাল পর্যন্ত পাকিস্তান পরমাণু শক্তি কমিশনের সদস্য ছিলেন। ১৯৬৮ সালে তিনি পুনরায় ঢাকা বিশ্ববিদ্যালয় এর পদার্থবিজ্ঞান বিভাগে যোগ দেন এবং ১৯৭২ সাল পর্যন্ত পদার্থবিজ্ঞান বিভাগের চেয়ারম্যান ও বিজ্ঞান অনুষদের ডিন হিসেবেও দায়িত্ব পালন করেন। ১৯৭২ থেকে ১৯৭৩ সাল পর্যন্ত তিনি চট্টগ্রাম বিশ্ববিদ্যালয় এর উপাচার্য ছিলেন। ১৯৭৬ থেকে ১৯৭৯ সাল পর্যন্ত তিনি বাংলাদেশ পরিকল্পনা কমিশন এর সদস্য হিসেবে দায়িত্ব পালন করেন। ১৯৭৯ থেকে ১৯৮২ সাল পর্যন্ত তিনি সৌদি আরবের কিং আব্দুল আজিজ ইউনিভার্সিটির নিউক্লিয় প্রকৌশলের অধ্যাপক ছিলেন। তিনি বাংলাদেশ বিশ্ববিদ্যালয় মঞ্জুরি কমিশনের প্রতিষ্ঠাতা সদস্য, বাংলাদেশ আণবিক শক্তি কমিশন ও বাংলাদেশ বিজ্ঞান একাডেমীর প্রতিষ্ঠাতা চেয়ারম্যান। ১৯৯৪ সালে নিযুক্ত হন জাতীয় অধ্যাপক। আন্তর্জাতিক ক্ষেত্রেও বিজ্ঞানী ইন্নাস আলীর রয়েছে গুরুত্বপূর্ণ অবদান। ১৯৫৮ ও ১৯৬৪ সালে জাতিসংঘ আয়োজিত ‘পারমাণবিক শক্তির শান্তিপূর্ণ ব্যবহার’ সম্মেলনে তিনি তৎকালীন পাকিস্তানের নেতৃত্ব দেন। ১৯৭৪, ’৭৫ ও ’৭৬ সালে তিনি আন্তর্জাতিক পরমাণু শক্তি সংস্থার (আইএইএ) সাধারণ সভায় বাংলাদেশের প্রতিনিধি হিসেবে যোগদান করেন। ১৯৭৫ থেকে ১৯৭৯ সাল পর্যন্ত তিনি অর্গানাইজেশন অব ইসলামিক কনফারেন্সের (ওআইসি) সদস্য ছিলেন। ১৯৯১ সালে থার্ড ওয়ার্ল্ড একাডেমি অব সায়েন্সের ফেলো নির্বাচিত হন বিজ্ঞানী ইন্নাস আলী।
জারা শেখ
জারা শেখ হলেন একজন পাকিস্তানি মডেল এবং অভিনেত্রী। তিনি তেরে পেয়ার ম্যায় (২০০০), সলাখাইন (২০০৪) এবং লাজ (২০০৩) এর মতো বেশকিছু চলচ্চিত্রে অভিনয় করেছেন। তিনি "তেরে পেয়ার ম্যায় "ছবিতে অভিনয়ের জন্য শ্রেষ্ঠ অভিনেত্রী হিসেবে নিগার পুরস্কার এবং  লাজ  ছবিতে অভিনয়ের জন্য সেরা অভিনেত্রী হিসেবে লাক্স স্টাইল পুরস্কার অর্জন করেছেন।
আনিস উদ দৌলা
জন্ম ও বংশপরিচয়
আনিস উদ দৌলা ১৯৩৪ সালে ফরিদপুরে জন্মগ্রহণ করেন। তাঁর পিতার নাম খান বাহাদুর মোহাম্মদ ইসমাইল ও মায়ের নাম কাকাবুন নেসা বেগম। সাত ভাইবোনের মধ্যে তিনি ছিলেন ষষ্ঠ। তাঁর ভাইবোনেরা প্রায় সবাই সুপরিচিত। এর মধ্যে বড় বোন ফিরোজা বেগম উপমহাদেশের বিখ্যাত নজরুলসংগীতশিল্পী। বড় ভাই মসিহ উদ দৌলা সেনাবাহিনীর ব্রিগেডিয়ার জেনারেল পদ থেকে অবসর নেন। ছোট ভাই আসাফ উদ দৌলাও শিল্পী ও একজন সাবেক সচিব।
শিক্ষা জীবন
আনিস উদ দৌলা ফরিদপুর জিলা স্কুল ও রাজেন্দ্র কলেজ থেকে উত্তীর্ণ হয়ে ১৯৫২ সালে ঢাকা বিশ্ববিদ্যালয়ে পদার্থবিদ্যায় ভর্তি হন। পড়াশোনার পাশাপাশি খেলাধুলায়ও মনোযোগ ছিল তাঁর। এর মাঝে লাফ ও দৌড়ে তিনবার সেরা ছিলেন। এছাড়াও ক্রিকেটে ওপেনিং বোলার হিসেবে খেলতেন।
এরই মধ্যে এশিয়া ফাউন্ডেশনের একটি বৃত্তি নিয়ে তিনি করাচিতে মার্কিনদের দ্বারা পরিচালিত একটি ইনস্টিটিউটে লোকপ্রশাসনে ভর্তি হন। সেখান থেকেই ১৯৫৯ সালে স্নাতকোত্তর শেষ করেন।
পাকিস্তান অক্সিজেন
প্রাথমিকভাবে সরকারি চাকরির জন্য সিএসপি (সিভিল সার্ভিসেস অব পাকিস্তান) দিলেও এর মধ্যে পাকিস্তান অক্সিজেন কোম্পানিতে আঞ্চলিক শাখা ব্যবস্থাপক পদে চাকরি পান। কিন্তু তৎকালে পাকিস্তানের বেসরকারি চাকরির তুলনায় সরকারি চাকরিতে নিম্ন বেতনের কারণে সিএসপির মৌখিক পরীক্ষা দেন নি।
পশ্চিম পাকিস্তানের বিভিন্ন জায়গায় চাকরির পর আনিস ইদ দৌলা ১৯৭০ সালে ঢাকায় বদলি হন। মুক্তিযুদ্ধ শুরুর আগে শেখ মুজিবুর রহমানের ৭ মার্চের ভাষণের পর পূর্ব পাকিস্তান থেকে পাকিস্তান অক্সিজেনের পণ্য বিক্রির টাকা পাঠানো বন্ধ করে দেন। এর পরিবর্তে ব্যাংকে হিসাব খুলে টাকা রাখার ব্যবস্থা করেন। মুক্তিযুদ্ধ শুরুর পর সংস্কারের কথা বলে অক্সিজেন কারখানা বন্ধ করে দেন, যাতে পাকিস্তান বিমানবাহিনীকে জ্বালানী অক্সিজেন সরবরাহ করতে না হয়।
আইসিআই
১৯৮৭ সালে আনিস উদ দৌলা ব্রিটিশ প্রতিষ্ঠান ইম্পিরিয়াল কেমিক্যাল ইন্ডাস্ট্রিজ (আইসিআই)-এর বাংলাদেশের ব্যবস্থাপনা পরিচালক হিসেবে যোগ দেন। লোকসানে থাকা প্রতিষ্ঠানটি দুই বছর পর লাভের মুখ দেখে। কিন্তু পাঁচ বছর পর আইসিআই বিশ্বব্যাপী ছোট ছোট ব্যবসা বন্ধ করে দেয়।
এসিআই প্রতিষ্ঠা
আইসিআই ব্যবসা গুটিয়ে নিলে আনিস উদ দৌলা ১৯৯২ সালে বাংলাদেশে আইসিআইয়ের ব্যবসা কিনে নেন এবং আইসিআইয়ের সাথে মিল রেখে নামকরণ করেন এসিআই। এমনকি লোগোও কাছাকাছি রাখেন। ব্যবস্থাপনার এসিআই প্রথম বাংলাদেশি কোম্পানি হিসেবে আইএসও সনদ পায়।
পারিবারিক জীবন
আনিস উদ দৌলার স্ত্রী নাজমা দৌলা। দম্পতির তিনজন সন্তানের মধ্যে এক ছেলে আরিফ দৌলা বর্তমানে এসিআইয়ের ব্যবস্থাপনা পরিচালক ও মেয়ে সুস্মিতা আনিস এসিআই ফরমুলেশনসের ব্যবস্থাপনা পরিচালক। আরেক ছেলে আশরাফ দৌলা ১৪ বছর বয়সে দুর্ঘটনায় মারা যান।
ফেন্ডার স্ট্রাটোকাস্টার
ফেন্ডার স্ট্রাটোকাস্টার (Fender Stratocaster) ইলেক্ট্রিক গিটারের একটি মডেল । ১৯৫৪ সালে লিও ফেন্ডার, বিল কারসন, জর্জ ফুলারটন, এবং ফ্রেডি তাভারেজ এটির ডিজাইন করেছিলেন। দি ফেন্ডার মিউজিকাল ইন্সট্রুমেন্ট কর্পোরেশন ১৯৫৪ থেকে বর্তমান পর্যন্ত স্ট্রাটোকাস্টার সিরিজের প্রস্তুতকারক হিসেবে পরিচিত। এটি ডাবল-কাটাওয়ে গিটার। ভারসাম্যের জন্য এর উপরের দিক "হর্ন" আকৃতির। গিবসন লেস পল ও এটি সবচেয়ে বেশি কপিকৃত গিটার সেইপ. "স্ট্রাটোকাস্টার" and "স্ট্র্যাট" এই দুটি ফেন্ডারের ট্রেডমার্ক টার্ম.
স্ট্রাটোকাস্টার অনেক ধরনের গানে ব্যবহার করা হয়েছে। তার মধ্যে কান্ট্রি(ফেন্ডার এই ধরনের গানের জন্য প্লেন করা হয়েছিল), রক, পপ, সোল, রিদম এবং ব্লুজ, ব্লুজ, জ্যাজ, এবং হেভি মেটাল।
ডিজাইন ডেভেলপমেন্টস
স্ট্রাটোকাস্টার এর মসৃণ(ইংরেজিঃ sleek) গঠন (ফেন্ডার দ্বারা অফিসিয়ালি উল্লেখিত "কম্ফোর্ট কনটোর বডি" )টেলেকাস্টার এর অমসৃণ(ইংরেজিঃflat,slab) গঠন থেকে পৃথক করা যায়। স্ট্র্যাটস এর ডাবল কাটাওয়ে ডিজাইনের কারণে গিটার বাদক খুব সহজে নেক এর পজিশনে বাজাতে পারে।
সাধারণত স্ট্রাটোকাস্টার বাজারে এসেছিল ২-কালার সানবার্স্ট ফিনিস অন এ সলিড, ডিপলি কন্টোরড এশ বডি, ২১-ফ্রেট ১-পিস মেপল নেক সাথে ব্ল্যাক ডট ইনলেইস এবং ক্লুসন টিউনিং হেডস. ১৯৫৬ সাল থেকে ফেন্ডার অলডার বডি দিয়ে সলিড স্ট্রাটোকাস্টার বের করা শুরু করে.
স্ট্রাটোকাস্টার ফিচারস থ্রি সিংগল কয়েল পিকআপস, যার আউটপুট ঠিক করা হয় ৩-ওয়ে সুইচ দ্বারা.
স্কুইয়ার মডেলস (১৯৮২–বর্তমান)
স্কুইয়ার স্ট্রাটোকাস্টার উৎপাদন এবং বিক্রি করে স্কুইয়ার-এ, মার্ক অফ ফেন্ডার.
একটি স্ট্যান্ডার্ড স্কুইয়ার স্ট্রাটোকাস্টার ইন্দোনেশিয়া অথবা চীন এ বৃহৎ আকারে উৎপাদন করা হয় । এসব তৈরির জন্য,স্কুইয়ার ঐসব দেশে সহজলভ্য কাঠ, যেমন এগাথিস এবং বেজউড ব্যবহার করে থাকে। ১৯৮২ সালে ফেন্ডার এর অনুমতিক্রমে স্কুইয়ার স্ট্রিং থেকে গিটার উৎপাদন শুরু করে।
মুনশী মোহাম্মদ ফজলে কাদের
মুনশী মোহাম্মদ ফজলে কাদের একজন ভারতীয় নাগরিক ছিলেন যিনি মুক্তিযুদ্ধে অবদানের জন্য মুক্তিযুদ্ধ মৈত্রী সম্মাননা লাভ করেন।
জীবনী
মুনশী মোহাম্মদ ফজলে কাদের ১৯৫৩ সালের ২৪ এপ্রিল কলকাতায় অবস্থিত তৎকালীন পাকিস্তান উপদূতাবাসে চতুর্থ শ্রেণীর কর্মচারী হিসেবে যোগদান করেন। মুক্তিযুদ্ধ শুরু হবার পর ১৯৭১ সালের ১৮ এপ্রিল  বাইরের দেশগুলোর মাঝে সর্বপ্রথম ভারতের কলকাতায় অবস্থিত উপদূতাবাসে সর্বপ্রথম বাংলাদেশের পতাকা উত্তোলন করেন উপহাইকমিশনার এম. হোসেন আলী। সে সময়ে তার পাশে ছিলেন মুনশী মোহাম্মদ ফজলে কাদের।
মুক্তিযুদ্ধের সময় নিয়মিত বেতন না পেয়েও কলকাতার বাংলাদেশ ডেপুটি হাই কমিশনে বাংলাদেশের জন্য কাজ করে যান ডেপুটি হাই কমিশনের ভারতীয় কর্মী মুনশী মোহাম্মদ ফজলে কাদের। ২০০৩ সালের ২৪ এপ্রিল তিনি অবসর গ্রহণ করলেও বাংলাদেশ ডেপুটি হাই কমিশনে আরো তিন বছরের জন্য তাকে চুক্তিভিত্তিক নিয়োগ দেওয়া হয়। ২০১২ সালের ২৪ মার্চ তিনি বাংলাদেশের প্রধানমন্ত্রী শেখ হাসিনার নিকট থেকে মুক্তিযুদ্ধে অবদানের জন্য মুক্তিযুদ্ধ মৈত্রী সম্মাননা গ্রহণ করেন।
২০১৯ সালের ৪ জুলাই সকাল সোয়া আটটার দিকে পূর্ব বর্ধমান জেলার কেতুগ্রামে নিজ বাড়িতে মৃত্যুবরণ করেন তিনি। মৃত্যুর পর তাকে তার বাবা মায়ের কবরের পাশে দাফন করা হয়।
সবাত শ্বসন
সবাত শ্বসন(Aerobic Denitrification) প্রক্রিয়ায় জৈব যৌগের (Organic compound)জারণএর ফলে উৎপন্ন ইলেক্ট্রন অক্সিজেন পরমাণু গ্রহণ করে, অক্সিজেন (Oxygen)গ্যাস উৎপন্ন করে। অর্থাৎ, সবাত শ্বসন প্রক্রিয়ায় অক্সিজেন অপরিহার্য।
অ্যান্টিভাইরাস সফটওয়্যারের তুলনা
উইন্ডোজ ফোন
This list excludes Windows Phone 7 and Windows Phone 8 as they do not support running protection programs.
২০০৭ আইসিসি বিশ্ব টুয়েন্টি২০
২০০৭ আইসিসি বিশ্ব টুয়েন্টি২০ ১ম আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১১ সেপ্টেম্বর-২৪ সেপ্টেম্বর, ২০০৭ পর্যন্ত দক্ষিণ আফ্রিকায় অনুষ্ঠিত হয়। তের দিনের এ প্রতিযোগিতায় মোট বারটি দল অংশ নেয়। এসব দলের মধ্যে দশটি টেস্ট খেলুড়ে দেশ আর বাকি দু'টি দল কেনিয়া ও স্কটল্যান্ড ২০০৭ আইসিসি বিশ্ব ক্রিকেট লীগ বিভাগ এক-এর ফাইনালিস্ট। এতে পাকিস্তানকে হারিয়ে ভারত প্রতিযোগিতায় জয়ী হয়।
নিয়ম-কানুন
thumb|280px|আইসিসি বিশ্ব টুয়েন্টি২০ ২০০৭, [[বাংলাদেশ জাতীয় ক্রিকেট দল|বাংলাদেশ বনাম দক্ষিণ আফ্রিকার ম্যাচ]] গ্রুপ পর্ব এবং সুপার এইটে ফলাফল নির্ধারণের জন্যে নিম্নবর্ণিত পয়েন্ট বরাদ্দ রাখা হয়েছে: যদি টাই হয়, তাহলে বোল-আউটের মাধ্যমে ফলাফল নির্ধারণ করা হবে। এ প্রক্রিয়াটি প্রতিযোগিতার সবগুলো খেলার জন্যেই প্রযোজ্য হবে। পুরো প্রতিযোগিতায় একটি খেলার ফলাফল নির্ধারিত হয় বোল-আউটের মাধ্যমে। ১৪ সেপ্টেম্বর অনুষ্ঠিত ম্যাচটি হয়েছিল গ্রুপ ডি-এর ভারত ও পাকিস্তানের মধ্যে।(স্কোরকার্ড)
প্রত্যেক গ্রুপ ও সুপার এইট পর্বে দলের শীর্ষস্থান নির্ধারণে নিম্নবর্ণিত শর্তাদি রাখা হয়েছে:
পাওনি
পাওনি (Pauni) ভারতের মহারাষ্ট্র রাজ্যের ভান্দ্রা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পাওনি শহরের জনসংখ্যা হল ২২,৫৮৩ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১২% হল ৬ বছর বা তার কম বয়সী।
হাজিপুর সিনিয়র ফাজিল মাদ্রাসা
ইতিহাস
১৯১২ সালে স্থানীয়ভাবে মাত্র চারজন ছাত্র আবদুর রহিম মাদ্রাসার যাত্রা শুরু করেন। আব্দুর রহিম কলকাতা আলিয়া মাদ্রাসা থেকে পড়াশোনা শেষ এলাকায় এসে স্বাধীনতা পুরস্কার বিজয়ী প্রতিষ্ঠান আনজুমান-ই-মুফিদুল ইসলামের কার্যক্রম দ্বারা প্রভাবিত হয়ে এই মাদ্রাসা প্রতিষ্ঠা করেন। তিনি নিজ বাসভবনে এই মাদ্রাসাটি সম্পূর্ণ নিজের খরচেই চালনা করতে থাকেন। ১৯২৫ সালে মাত্র ১৩ বছরেই মাদ্রাসাটি একটি সিনিয়র ফাজিল মাদ্রাসায় উন্নীত হয়।
এরপর ২০০৬ সালে ফাজিল শ্রেণীকে সাধারণ ডিগ্রি সমমান প্রদানের জন্য এটি ইসলামী বিশ্ববিদ্যালয় কুষ্টিয়ার অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।
শিক্ষা কার্যক্রম
১৯৩০ সাল থেকে এই মাদ্রাসায় সমসাময়িক আদুনিক মহাবিদ্যালয়ের সিলেবাসের সঙ্গে মিল রেখে পাঠ্যসূচি প্রণয়ন করা হয়েছে। এখানে কুরআন-হাদিসের পাশাপাশি বাংলা, ইংরেজি, গণিত, বিজ্ঞান, দর্শন প্রভৃতি পড়ানো হতো। উক্ত অঞ্চলের নারী শিক্ষার প্রয়োজনে মাদ্রাসায় একটি বালিকা শাখাও খোলা চালু করা হয়। এই মাদ্রাসাটি অত্র অঞ্চলে জ্ঞানের আলো ছড়িয়েছে, এবং অনেক মেধাবী শিক্ষার্থী এখান থেকে শিক্ষা লাভ করেছে। এছাড়াও এই মাদ্রাসার উদ্যোগে প্রতিবছর জালসা আয়োজন হয়ে থাকে।
গোলবার্গ বাশি
গোলবার্গ বাশি হচ্ছেন ইরানের আহবাজে জন্মগ্রহণকারী একজন ইরানি-সুইডিশ নারীবাদী ও মার্কিন যুক্তরাষ্ট্রে ইরানি অধ্যয়নের প্রাক্তন সহকারী প্রভাষক। অন্যান্য বিষয়ের মধ্যে বাশি মধ্যপ্রাচ্যে মানবাধিকার এবং ইরানে নারীদের পরিস্থিতি নিয়ে কাজ প্রকাশ করেছেন এবং আলোচনা করেছেন।
জীবনী
গোলবার্গ বাশি ইরানে জন্মগ্রহণ করেন, সুইডেনে বেড়ে ওঠেন এবং ম্যানচেস্টার ও ব্রিস্টল বিশ্ববিদ্যালয়ে শিক্ষালাভ করেন এবং নিউ ইয়র্ক সিটির কলম্বিয়া বিশ্ববিদ্যালয় থেকে ডক্টরেট ডিগ্রি অর্জন করেন। তার ডক্টরাল গবেষণা ইরানে মানবাধিকার আলোচনার নারীবাদী সমালোচনার উপর মনোনিবেশ করেছিল।
বাশি শিশুদের বই পি ইজ ফর প্যালেস্টাইন: আ প্যালেস্টাইন বুক-এর লেখক, যা ফিলিস্তিন সম্পর্কে একটি ইংরেজি ভাষার বর্ণমালা বই, যা সামাজিক-ন্যায়বিচারের দৃষ্টিকোণ থেকে লেখা। বইটি ফিলিস্তিনি জাতীয়তাবাদকেও উৎসাহিত করে।
২০১৬ সালে, তিনি একটি মার্কিন খেলনা শিল্প পুরস্কারের জন্য মনোনীত হন যেখানে তিনি উইমেন ইন টয়স 'ওয়ান্ডার ওম্যান' পুরষ্কারে ডিজাইনার/উদ্ভাবক বিভাগে বাছাই করা হয়। সহ মনোনীত ব্যক্তিদের মধ্যে ডিজনি, ম্যাটেল, লেগো এবং হ্যাসব্রোর নির্বাহীরাও ছিলেন।
বাশি একজন ভিজ্যুয়াল আর্টিস্টও। তার ছবি নিউ ইয়র্ক টাইমস, আলজাজিরা ইংলিশ, সিএনএন, বিবিসি নিউজ এবং অ্যামনেস্টি ইন্টারন্যাশনালে প্রকাশিত হয়েছে।
২০০২ সালে বাশি সুইডেনের গ্রীন পার্টির সদস্য ছিলেন যেখানে তিনি দলের মহিলা কমিটির নির্বাহী সদস্য হিসেবে নির্বাচিত হন। ২০০২ সালে ক্রামফর্স শহরের জন্য সুইডিশ পৌর নির্বাচনে গ্রিনসের প্রার্থী হিসেবেও তাকে নির্বাচিত করা হয়।
তিনি কলম্বিয়া বিশ্ববিদ্যালয়ের অধ্যাপক হামিদ দাবাশিকে বিয়ে করেছেন। এই দম্পতির দুটি সন্তান রয়েছে। তিনি একজন নাস্তিক।
ব্রেনকোয়েক
২০১০ সালের এপ্রিল মাসে গোলবার্গ বাশি ডিউক বিশ্ববিদ্যালয়ের নেগার মোত্তাহেদেহের সাথে একসাথে ব্রেনকোয়েক ইভেন্ট চালু করেন। ব্রেইনকোয়েক ছিল বুবকোয়েক ইভেন্টের একটি সমালোচনামূলক ইভেন্ট। বাশি যুক্তি দিয়েছিলেন এটি আসলে বৈধ বিষয়গুলির প্রতি মনোযোগ আকর্ষণের একটি অসহায় এবং অনুপযুক্ত উপায়। শুক্রবারের প্রার্থনায় তেহরানের নেতার এক বিবৃতিতে বলা হয়, যে সব নারী অশালীন পোশাক পরেন এবং অশালীন আচরণ করেন, তারা ভূমিকম্প সৃষ্টি করেন। বাশি এবং ব্রেনকোয়েক উকিলরা যুক্তি দেখিয়েছিলেন যে একজনের শারীরিক পার্থক্য তুলে ধরার পরিবর্তে, মহিলাদের তাদের সিভি এবং অর্জনের তালিকা প্রদর্শন করা উচিত।
১৯৯০ কমনওয়েলথ গেমসে ভারত
<templatestyles src="Module:Infobox/styles.css"> নিউজিল্যান্ডের অকল্যান্ডে ব্রিসবেনে আয়োজিত ১৯৯০ কমনওয়েলথ গেমসে ভারত অংশ গ্রহণ করেছিল।  কমনওয়েলথ গেমসে এটি ভারতের দশম অংশগ্রহণ।  পদক তালিকায় ভারত পঞ্চম স্থানে ছিল।
আইসোটোন
right|thumb|300px|Nuclide halflives colorcoded. যেসব পরমাণুর নিউট্রন সংখ্যা সমান কিন্তু প্রোটন সংখ্যা ও ভর সংখ্যা ভিন্ন হয়, তাদেরকে পরস্পরের আইসোটোন বলা হয়। যেমন: 36S, 37Cl, 38Ar, 39K এরা পরস্পরের আইসোটোন। কারণ এদের প্রত্যেকের ক্ষেত্রে নিউট্রন সংখ্যা ২০ কিন্তু এদের ভর সংখ্যা তথা প্রোটন সংখ্যা অসমান।
পজনান
পজনান হল পোল্যান্ডের  একটি শহর যেটি পশ্চিম-মধ্য পোল্যান্ডের গ্রেটার পোল্যান্ড অঞ্চলের ওয়ার্টা নদীর তীরে অবস্থিত। এই শহরটি একটি গুরুত্বপূর্ণ সাংস্কৃতিক ও ব্যবসায়িক কেন্দ্র এবং পোল্যান্ডের সবচেয়ে জনবহুল অঞ্চলগুলির মধ্যে একটি যেখানে অনেক ঐতিহ্যবাহী আঞ্চলিক রীতিনীতি - কৃষ্টি রয়েছে, সেন্ট জনস মেলা, সেন্ট মার্টিনের প্রথাগত ক্রিসেন্ট এবং স্থানীয় উপভাষা। এর সবচেয়ে গুরুত্বপূর্ণ ঐতিহ্যবাহী স্থানগুলির মধ্যে রয়েছে রেনেসাঁ সময়ের পুরাতন শহর, টাউন হল এবং গোথিক ক্যাথেড্রাল। পজনান জনসংখ্যার দিক থেকে পোল্যান্ডে পঞ্চম বৃহত্তম শহর এবং দেশের প্রাচীন শহরগুলির মধ্যে একটি। ২০২১ সালের হিসাবে, এই শহরের জনসংখ্যা হল ৫,২৯,৪১০ জন, যেখানে পজনান মেট্রোপলিটান এলাকা ও কাউন্ট্রি এবং অন্যান্য কয়েকটি এলাকা মিলিয় ১.১ মিলিয়নেরও অধিক লোকের বসবাস। এটি মধ্যযুগের পোল্যান্ডের চারটি ঐতিহাসিক রাজধানীর একটি এবং গ্রেটার পোল্যান্ড অঞ্চলের প্রাচীন রাজধানী, বর্তমানে গ্রেটার পোল্যান্ড প্রদেশের প্রশাসনিক রাজধানী।
আব্দুল হামিদ মসজিদ
আব্দুল হামিদ মসজিদ বাংলাদেশের নারায়ণগঞ্জ জেলার সোনারগাঁও উপজেলার গোয়ালদি নামক স্থানে অবস্থিত, এটি ১৭ শতকের স্থাপিত হয় এবং বর্তমানে জামে মসজিদ হিসাবে ব্যবহৃত হচ্ছে।
বর্ণনা
মসজিদটি এক গম্বুজ বিশিষ্ট বর্গাকৃতিতে তৈরি এবং চার কোণে অষ্টকোণাকৃতির চারটি মিনার রয়েছে। এটি মুঘল স্থাপত্য কৌশলে নির্মিত। মসজিদটি ভেতরের দিকে ৫.০২ বর্গমিটার এবং বাহিরে ৬.৭৫ বর্গমিটার বিশিষ্ট। পূর্ব দিকে তিনটি প্রবেশ পথ রয়েছে যাদের মধ্যে মধ্যভাগের প্রবেশ পথটি তুলনামূলখভাবে বৃহত্; এছাড়াও উত্তর এবং দক্ষিণ দিকে একটি করে প্রবেশ পথ রয়েছে।
রোকনদ্দৌলা মন্ডল
রোকনদ্দৌলা মন্ডল বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
প্রাথমিক জীবন
রোকনদ্দৌলা মন্ডল কুড়িগ্রাম জেলায় জন্মগ্রহণ করেন।
রাজনৈতিক জীবন
রোকনদ্দৌলা মন্ডল জাতীয় পার্টির রাজনীতিবিদ। তিনি তৎকালীন প্রেসিডেন্ট হুসেইন মুহাম্মদ এরশাদের খালাতো তালতো ভাই। ১৯৮৮ সালে কুড়িগ্রাম-৪ আসনের সংসদ সদস্য নাজিমুদ্দৌলা মৃত্যুবরণ করলে উপনির্বাচনে জাতীয় পার্টির প্রার্থী হিসেবে তিনি সংসদ সদস্য নির্বাচিত হন।
ফণী শর্মা
প্রারম্ভিক জীবন
তেজপুর শহরের ঐতিহাসিক বান রঙ্গমঞ্চের সাথে জড়িত হয়ে ফণী শর্মা প্রথম নাটকের জীবনে প্রবেশ করেন। তার পিতা মোলান শর্মা একজন নাটক বিশেষজ্ঞ ও বান রঙ্গমঞ্চের সুঅভিনেতা ছিলেন। পিতার সহিত নাট্যশৈলীতে গিয়ে তিনি ইন্দ্রেশ্বর বরঠাকুর, ডঃ ললিত মোহন চৌধুরী, প্রফুল্ল বরুয়া ইত্যাদি অভিনেতার অভিনয় উপভোগ করার সুযোগ পেয়েছিলেন। নাটক উপভোগ করে তিনি ক্রমাগত ভাবে নাটকের প্রতি আকৃষ্ট হন। ১৯২৪ সনে তিনি বান রঙ্গমঞ্চে রানা প্রতাপ নাটকে আকবর চরিত্রে অভিনয় করার সুযোগ পান। ১৯৩০ সনে তিনি পরিভ্রমি নাটদল কহিনুর আপেরাতে অভিনয় করার সুযোগ পায়। এর প্রতিষ্ঠাপক ছিলেন ব্রজনাথ শর্মা। অসমের পূর্ব থেকে পশ্চিম ও উত্তর থেকে দক্ষিণ দিক পর্যন্ত কহিনুর আপেরা নাটক পরিবেশন করে ও এই থিয়েটারের শিল্পী ফণী শর্মা এর অন্যতম আকর্ষণ হয়ে উঠে। করুনাকান্ত মজুমদারের প্রযোজনায় অনুষ্ঠিত পূর্বজ্যোতি কহিনুর থিয়েটারের প্রথম বর্ষের থেকে ফণী শর্মা নাটক পরিচালনা করেন। কহিনুর থিয়েটারের দ্বিতীয় বৎসরেও তিনি অভিনয় করেন। তারপর তিনি অন্যান্য থিয়েটারেও অভিনয় করেছিলেন।
চলচ্চিত্র জীবন
১৯৩৫ সনে তিনি জ্যোতিপ্রসাদ আগরওয়ালার জয়মতী চলচ্চিত্র নির্মাণে সহযোগ করেন ও গাঠি হাজরিকার চরিত্রে অভিনয় করেন। জ্যোতিপ্রসাদ আগরওয়ালা নির্মিত দ্বিতীয় চলচ্চিত্র ইন্দ্রমালতীতে তিনি ললিতের চরিত্রে অভিনয় করেন। ১৯৪৮ সনে তিনি বিষ্ণুপ্রসাদ রাভার সহিত মিলিত হয়ে লক্ষীধর শর্মার রচিত গল্পের উপর আধারিত সিরাজ নামক চলচ্চিত্র নির্মাণ করেন। ১৯৫৫ সনে তিনি পিয়লী ফুকন নামক চলচ্চিত্র পরিচালনা ও অভিনয় করেন। ১৯৬৩ সনে তিনি ইটু খিটু বহুতো নামক চলচ্চিত্রে অভিনয় করেন। এইটিই তার চলচ্চিত্র জগতের অন্তিম অভিনয়।
নাটক জীবন
মঞ্চ ও চলচিত্রে অভিনয় করার উপরিও তিনি নাট্যকার রুপে বিখ্যাত ছিলেন। সংখ্যায় কম হলেও তার নাটক গুনমানবিশিষ্ট ছিল। তিনি নাটককে বেশি গুরুত্ব দিতেন। ইতিহাসবিজ্ঞ ডঃ সুর্য্যকুমার ভূঞার গ্রন্থ কোয়র বিদ্রোহে বর্ণনা করা আহোম স্বর্গদেউ চুন্যেওয়ার রাজত্বকালে সংঘটিত হওয়া বিদ্রোহকে কেন্দ্র করে তিনি ইতিহাসমূলক নাটক ভোগজরা রচনা করেন। তিনি অভিনয় করা প্রথম চলচ্চিত্র জয়মতীও ইতিহাসের উপরে আধারিত চলচ্চিত্র ছিল। জয়মতীর পরিচালক ছিলেন জ্যোতিপ্রসাদ আগরওয়ালা । স্থানীয় কাহিনীকে কেন্দ্র করে জ্যোতিপ্রসাদ  শোনিত কুয়রী, লভিতা, কারেঙর লিগিরী ইত্যাদি চলচ্চিত্র নির্মাণ করেছিলেন। জ্যোতিপ্রসাদের পদানুসরন করে ফণী শর্মা অসমীয়া লোক ও সংস্কৃতির পরিচয় বহন করা নাটক রচনা করেছিলেন। ১৯৪৮ সনে সিরাজ চলচ্চিত্রের সফলতার পর তিনি সিরাজ  নামক নাটক রচনা করার অনুপ্রেরণা পান। এর বিষয়বস্তু ছিল হিন্দু-মুসলমানের একতা। নাটকটির মুখ্য ভুমিকায় তিনি নিজেই অভিনয় করেন। ১৯৫০-১৯৬০ সনে তিনি নাটকটি বিভিন্ন স্থানে ১০০ বারের অধিক মঞ্চে প্রদর্শন করান। পুত্রের মৃত্যুর পর তিনি কিয় নামক নাটক রচনা করেন। কিয় নাটকটির মুলকাহিনী ছিল : একজন শিল্পী তার ব্যক্তিগত ও সামাজিক জীবন অন্যের মনোরঞ্জনের জন্য উৎসর্গ করেন কিন্তু তার বিনিময়ে সমাজ থেকে যৎসামান্য ক্ষতিপূরন পায় না। রাজনৈতিক ভ্রষ্টাচারকে কেন্দ্র করে তিনি নাগ-পাশ নামক নাটক রচনা করেন। তিনি কলা বজার নামক নাটক রচনা করে  সামাজিক ন্যায় ও অসমতাকে নির্দেশন করেন।
মৃত্যু
১৯৭৮ সনে ফণী শর্মার মৃত্যু হয়।
ফণী শর্মার আত্মজীবনী
রং-বিরং ফণী শর্মার আত্মজীবনী। এই আত্মজীবনীটিতে সেই সময়ের অসমের সাংস্কৃতিক জগতের ছবি প্রস্ফুটিত হয়ে আছে। এখানে বিষ্ণুপ্রসাদ রাভার সহিত তার পরিক্রমা, অসমীয়া ভ্রাম্যমাণ নাটকের সূত্রপাত ও অসমের প্রথম চলচ্চিত্র নির্মাণের বিভিন্ন অভিজ্ঞতার কথা বর্ণনা করা হয়েছে।
মদিহা শাহ
মদিহা শাহ হলেন একজন পাকিস্তানি চলচ্চিত্র ও মঞ্চ অভিনেত্রী এবং নৃত্যশিল্পী। তিনি ১৯৮০ এবং ১৯৯০ এর দশকে চলচ্চিত্রজগতে সক্রিয় ছিলেন।
কর্মজীবন
মদিহা শাহ একজন মডেল হিসাবে তার কর্মজীবন শুরু করেছিলেন এবং তার এক বন্ধু তাকে টেলিভিশনের সাথে পরিচয় করিয়ে দিয়েছিল। লাহোর টেলিভিশনে প্রচারিত পাঞ্জাবি ভাষার হরি ভারি ছাওন ছিল তার অভিনীত প্রথম নাটক। ১৯৮৯ সালে তিনি রশিদ দারের টেলিভিশন নাটক সুরজ কে সাথ সাথ-এ শারীরিকভাবে প্রতিবন্ধী একটি মেয়ের চরিত্রে অভিনয় করেছিলেন। এরপর তিনি বেশ কয়েকটি টেলিভিশন ধারাবাহিক ও নাটকে অভিনয় করেছেন।
মদিহা শাহ ২০১৫ সালে ফ্যাশন ডিজাইনের প্রতি আগ্রহী হয়েছিলেন এবং সে বছরের জুলাইয়ে পাকিস্তানের করাচিতে একটি ফ্যাশন প্রদর্শনী করেছিলেন।
লাহোর জংশন রেলওয়ে স্টেশন
লাহোর জংশন রেলওয়ে স্টেশন ( উর্দু   ) পাকিস্তানের লাহোর শহরের প্রধান রেলওয়ে স্টেশন । ব্রিটিশ শাসনের বিরুদ্ধে 1857 সালের বিদ্রোহের কিছুকাল পরেই এই স্টেশনটির নির্মাণকাজ শুরু হয়, তাই স্টেশনের পরিকাঠামোর প্রতিরক্ষার জন্য বন্দুক এবং কামানের গোলাগুলি থেকে সুরক্ষিত রাখার জন্য পুরু দেয়াল, বুরুজ এবং গর্ত সহ একটি মধ্যযুগীয় দুর্গের শৈলীতে এই স্টেশনটি নির্মিত হয়েছিল। স্টেশনটি এখন পাকিস্তান রেলওয়ের মালিকানাধীন, এবং এটি পাকিস্তান রেলওয়ের সদর দপ্তর হিসেবেও কাজ করে।
ইতিহাস
ওয়াল্ড সিটির বাইরে এমপ্রেস রোড, আল্লামা ইকবাল রোড এবং সার্কুলার রোডের সংযোগস্থলে এই স্টেশনটি ঔপনিবেশিক যুগে নির্মিত হয়েছিল। লাহোর জংশন স্টেশনটি ১৮৫৯ থেকে ১৮৬০ সালের মধ্যে মুঘল সাম্রাজ্যের একজন প্রাক্তন কর্মকর্তা মিয়া মোহাম্মদ সুলতান চুঘতাই নির্মাণ করেছিলেন।
লাহোরের তৎকালীন পুলিশ সুপার রাইকে কাঠের লাঠি দিয়ে পিটিয়ে গুরুতর আহত করে দেন। পরে ১৭ নভেম্বর রাই মারা যান।
স্টেশনটি পাঞ্জাব রেলওয়ের সদর দপ্তর হিসেবে কাজ করত এবং পরে সিন্ধে, পাঞ্জাব ও দিল্লি রেলওয়ের উত্তর টার্মিনাস হিসেবে কাজ করে, যা করাচি বন্দর শহরকে লাহোরের সাথে যুক্ত করেছিল। কাছের দাই আঙ্গা মসজিদটিও সেই সময়ে রেলওয়ের অফিসে রূপান্তরিত হয়েছিল। ১৮৫৭ সালের সিপাহী বিদ্রোহের মতো যেকোন সম্ভাব্য ভবিষ্যৎ বিদ্রোহ এড়াতে স্টেশনটি একটি মধ্যযুগীয় দুর্গের শৈলীতে তৈরি করা হয়েছিল, যার মধ্যে মোটা দেয়াল, বুরুজ এবং গর্ত ছিল যাতে গুলি ও কামান থেকে স্টেশনটিকে রক্ষা করা যায়
উত্তর তারাবুনিয়া ইউনিয়ন
উত্তর তারাবুনিয়া ইউনিয়ন বাংলাদেশের ঢাকা বিভাগের শরীয়তপুর জেলার ভেদরগঞ্জ উপজেলার অন্তর্গত একটি ইউনিয়ন।
লাহোর জংশন রেলওয়ে স্টেশন
ইতিহাস
স্টেশনটি ব্রিটিশ রাজের সময় প্রতিষ্ঠিত বিস্তৃত রেলওয়ে নেটওয়ার্কের একটি ফলস্বরূপ এবং এই অঞ্চলের অবকাঠামোতে ব্রিটিশদের অবদানকে প্রতিফলিত করে। ব্রিটিশ ভারতীয় সাম্রাজ্যের বিভাজন এবং ১৯৪৭ সালে পাকিস্তানের স্বাধীনতার পরের দাঙ্গার সময় স্টেশনটি অত্যন্ত ক্ষতিগ্রস্ত হয়েছিল। দিল্লি ও অমৃতসর থেকে পালিয়ে আসা মুসলমানদের সমসাময়িক পরিস্থিতির মতোই লাহোরের হিন্দু ও শিখরা লাহোরের ট্রেন স্টেশনে অনেকসময় আক্রমণের শিকার হয়।
সু্যোগ - সুবিধা
স্টেশনটিতে টিকিটিং পরিষেবা, ফাস্টফুড পরিষেবা সহ অত্যাধুনিক পরিষেবাগুলি রয়েছে। স্টেশনটিতে পাকিস্তান রেলওয়ের বর্তমান এবং অগ্রিম রিজার্ভেশন অফিস রয়েছে এবং পাশাপাশি মালবাহী এবং পার্সেল সুবিধা রয়েছে। ছোটো দোকানগুলি সাধারণত প্ল্যাটফর্ম ১ এবং ২-এ পাওয়া যায়, যার মধ্যে পিৎজা হাট এবং ম্যাকডোনাল্ড'স-এর মতো রেস্তোরাঁগুলি রয়েছে। তাছাড়াও পাকিস্তানি খাবারও অফার করা হয়।
উত্তর তারাবুনিয়া ইউনিয়ন
আয়তন ও জনসংখ্যাঃ
২১ বর্গকিলোমিটার, ২৫ হাজার প্রায়
শিক্ষা
শিক্ষার হার : ৭১%
শিক্ষা প্রতিষ্ঠানঃ সরকারি প্রাথমিক বিদ্যালয় ৮ টি, বেসরকারি প্রাথমিক বিদ্যালয় ২ টি, মাধ্যমিক বিদ্যালয় ১টি, দাখিল মাদ্রাসা ১টি।
দর্শনীয় স্থানঃ
দুই তারাবুনিয়ার দেখার মত 'জয় বাংলা ঘাটলা'
জনপ্রতিনিধি
বর্তমান চেয়ারম্যান- আলহাজ্ব ইউনুস আলী মোল্লা
প্রস্থানাম (চলচ্চিত্র)
প্রস্থানাম ২০১৯ সালে মুক্তিপ্রাপ্ত একটি হিন্দি ভাষার রাজনৈতিক চলচ্চিত্র। চলচ্চিত্রটি পরিচালনা করেছেন দেব কত্তা। চলচ্চিত্রটি মান্যতা দত্ত তার নিজস্ব কোম্পানি সঞ্জয় এস দত্ত প্রোডাকশনের ব্যানারে প্রযোজনা করেন।। এতে মুখ্য চরিত্রে অভিনয় করেছেন সঞ্জয় দত্ত ও মনীষা কৈরালা।
এই চলচ্চিত্রটি ২০১০ সালে তেলুগু ভাষায় একই নামে নির্মিত চলচ্চিত্রের পুনর্নির্মাণ। ২০১৯ সালে সঞ্জয় দত্ত এর মুক্তি পাওয়া ২য় চলচ্চিত্র এটি। এর আগে তিনি কলঙ্ক চলচ্চিত্রে অভিনয় করেছেন।
কাহিনী
চলচ্চিত্রটি রাজনীতিবিদ বলদেব প্রতাপ সিং ( সঞ্জয় দত্ত ) এবং তার পরিবারকে ঘিরে । যখন তার উত্তরাধিকারী বাছাইয়ের কথা আসে, বলদেব তার সৎসাহিনী বেছে নেন কারণ তিনি একজন চিন্তাভাবনার মানুষ, এর দ্বারা নিজের পুত্রকে রাগান্বিত করেন এবং এই প্রক্রিয়াতে সহিংসতা শুরু করেন।
নেপালের জাতীয় সঙ্গীত
সয়ৌঁ থুংগা ফূলকা হামী (सयौँ थुंगा फूलका हामी) নেপালের জাতীয় সঙ্গীত। এই সঙ্গীতটি রচনা করেন কবি প্রদীপ কুমার রাই এবং সুর দেন অম্বর গুরুং।
ইন্দোনেশিয়ার পর্যটন শিল্প
ডান|থাম্ব|পিয়ানেমো কার্স্ট দ্বীপপুঞ্জে রাজা আম্পাত দ্বীপপুঞ্জ,পশ্চিম পাপুয়া (প্রদেশ) "ইন্দোনেশিয়ার পর্যটন শিল্প" ইন্দোনেশিয়ার অর্থনীতির জন্য একটি গুরুত্বপূর্ণ শিল্প। সেইসাথে এটি তাদের বৈদেশিক মুদ্রার রিজার্ভ এর একটি অত্যন্ত গুরুত্বপূর্ণ উৎস। ২০১৭ সালে সারা বিশ্বের ভিতরে ইন্দোনেশিয়ার পর্যটন শিল্প ২০তম স্থানে ছিল। এবং ৯ম দ্রুত বর্ধনশীল পর্যটন খাত হিসেবে স্থান পেয়েছে। ইন্দোনেশিয়া এশিয়ার মধ্যে তৃতীয় দ্রুত বর্ধনশীল এবং দক্ষিণ-পূর্ব এশিয়ায় সবচেয়ে বেশি দ্রুততম ক্রমবর্ধনশীল পর্যটন শিল্প। ২০১৮ সালে, ডেনপাসার, জাকার্তা এবং বাটাম বিশ্বের 10টি শহরের মধ্যে দ্রুততম পর্যটন বৃদ্ধি পেয়েছে, যা যথাক্রমে ৩২.৭, ২৯.২ এবং ২৩.৩ শতাংশ। পণ্য ও সেবা রপ্তানি খাতের মধ্যে পর্যটন খাত চতুর্থ বৃহত্তম. থাম্ব|culture ২০১৯ সালে, ইন্দোনেশিয়ায ১৬.১০ মিলিয়ন বিদেশী পর্যটক আগমন রেকর্ড করেছে, যা ২০১৮ সালের তুলনায় ১.৯% শতাংশ বেশি. ২০১৫ সালে,৯.৭৩ মিলিয়ন আন্তর্জাতিক পর্যটক দর্শক ইন্দোনেশিয়ায় ঘুরতে এসেছিলো, যারা গড়ে ৭.৫ রাত হোটেলে অবস্থান করে এবং তাদের পুরো ভ্রমণের সময় গড়ে US$১,১৪২ অথবা জনপ্রতি প্রতিদিন US$১৫২ খরচ করে। সিঙ্গাপুর, মালয়েশিয়া, চীন, অস্ট্রেলিয়া এবং জাপান ইন্দোনেশিয়াযর পর্যটকদের শীর্ষ পাঁচটি উৎস। ২০১৬ সালে, সরকার আরও বিদেশী বিনিয়োগকারীদের আকৃষ্ট করতে পর্যটন শিল্প উন্নয়নে আরও বেশি বিনিয়োগ করছে বলে জানা গেছে। সরকার ১০টি পর্যটনের স্থানকে অগ্রাধিকার দিয়েছে, যা হচ্ছে: বোরোবুদুর, মধ্য জাভা; মন্ডলিকা (রিসোর্ট এলাকা), পশ্চিম নুসা টেঙ্গারা; লাবুয়ান বাজো, পূর্ব নুসা টেঙ্গারা; ব্রোমো টেঙ্গার সেমেরু ন্যাশনাল পার্ক, পূর্ব জাভা; হাজার দ্বীপপুঞ্জ, জাকার্তা; লেক টোবা, উত্তর সুমাত্রা; ওয়াকাটোবি জাতীয় উদ্যান, দক্ষিণ-পূর্ব সুলাওয়েসি; তানজুং লেসুং, বান্তেন; মোরোটাই, উত্তর মালুকু; এবং তানজুং কেলায়ং, বেলিটুং। "দ্য জাকার্তা পোস্ট"-এ বিষয়ে উদ্ধৃত হিসাবে লিখে, সরকার ২০১৯ সালের শেষ নাগাদ দেশীয় পর্যটকদের ২৭৫ মিলিয়ন ভ্রমণের লক্ষ্য নির্ধারণ করেছে। সরকার সম্ভাব্য বিনিয়োগকারীদের কাছ থেকে তাদের বিনিয়োগ সম্পর্কে সুরক্ষা প্রদান করেছে, ১০টির মধ্যে ৩টি আবাসন, মেরিনা এবং ইকোট্যুরিজম সুবিধা প্রদান করবে, যার নির্মাণ খরচ মোট US$৭০ মিলিয়ন। লোনলি প্ল্যানেটের ২০১৯ সালের ভ্রমণ বিষয়ে সবচেয়ে সুন্দর সেরা ১০টি দেশের তালিকায় ইন্দোনেশিয়া সপ্তম স্থানে রয়েছে।  ভ্রমণ সাইট TripAdvisor এর র‍্যাঙ্কিংয়ে, ২০১৮ সালে বিশ্বের শীর্ষ ২৫টি দেশের মধ্যে দেশটি চতুর্থ স্থানে রয়েছে৷
তথ্যসূত্র
থাম্ব|[[Jimbaran Beach, Bali]]
২৪-ঘণ্টার ঘড়ি
আধুনিক ২৪-ঘণ্টার ঘড়ি, যা যুক্তরাষ্ট্রে সামরিক সময় নামে পরিচিত, সময় পরিমাপের এক পদ্ধতি, যেখানে এক মধ্যরাত্রি থেকে অপর মধ্যরাত্রি পর্যন্ত বিস্তৃত দিনকে ২৪ ঘণ্টায় ভাগ করা হয়। এক মধ্যরাত্রি থেকে কত ঘণ্টা (ও মিনিট) অতিক্রান্ত হয়েছে, এর দ্বারা ২৪-ঘণ্টার ঘড়িতে সময় নির্ণয় করা হয়। এটি বিশ্বে সবচেয়ে প্রচলিত সময় উপস্থাপনা পদ্ধতি, এবং আন্তর্জাতিক প্রমাণ আইএসও ৮৬০১ এটি ব্যবহার করে।
মূলত ইংরেজিভাষী দেশে ১২-ঘণ্টার ঘড়ি, কিংবা ২৪ ও ১২-ঘণ্টার ব্যবস্থার সংমিশ্রণ ব্যবহার করে। যেসব দেশে ১২-ঘণ্টার ঘড়ির আধিপত্য বর্তমান, সেখানে কিছু জীবিকায় ২৪-ঘণ্টার ঘড়ি ব্যবহার করতে পছন্দ করে। যেমন, চিকিৎসা বিজ্ঞান অনুশীলনের সময় চিকিৎসার নথিভুক্তির জন্য ২৪-ঘণ্টার ঘড়ি ব্যবহার করা হয়, কারণ এর ফলে কোনো রুগীর চিকিৎসা ইতিহাসে কখন কোনো ঘটনা ঘটেছে এ বিষয়ক কোনো দ্ব্যর্থতার সমস্যা থাকে না।
বিবরণ
২৪-ঘণ্টার উপস্থাপনায় দিনের কোনো সময়কে ঘঘ:মিমি (যেমন ০১:২৩) কিংবা ঘঘ:মিমি:সেসে (যেমন ০১:২৩:৪৫) আকারে লেখা হয়, যেখানে ঘঘ (০০ থেকে ২৩) হলো মধ্যরাত্রি থেকে কেটে যাওয়া সম্পূর্ণ ঘণ্টার সংখ্যা, মিমি (০০ থেকে ৫৯) হলো শেষ সম্পূর্ণ ঘণ্টা থেকে কেটে যাওয়া মিনিটের সংখ্যা, এবং সেসে (০০ থেকে ৫৯) হলো শেষ সম্পূর্ণ মিনিট থেকে কেটে যাওয়া সেকেন্ডের সংখ্যা। লিপ সেকেন্ডের ক্ষেত্রে সেসে-র মান ৬০ পর্যন্ত হতে পারে। ১০-এর নিচে সংখ্যার জন্য আগে শূন্য যোগ করা হয়, কিন্তু এটি ঘণ্টার ক্ষেত্রে ঐচ্ছিক। কম্পিউটার অ্যাপ্লিকেশনে সাধারণভাবেই ১০-এর নিচে সংখ্যার জন্য আগে শূন্য যোগ করা হয়।
যেখানে উপসেকেন্ডের প্রয়োজন, সেখানে সেকেন্ড দশমিক ভগ্নাংশ হতে পারে; অর্থাৎ, ভগ্নাংশ অংশটি একটি দশমিক বিন্দু বা কমা দিয়ে শুরু হয়, যেমন ০১:২৩:৪৫.৬৭৮। ঘণ্টা, মিনিট ও সেকেন্ডের মধ্যে সবচেয়ে জনপ্রিয় বিভাজক চিহ্ন হলো কোলন, যা আইএসও ৮৬০১ পদ্ধতিতেও প্রচলিত। আগে কিছু ইউরোপীয় দেশে বিভাজক হিসেবে পূর্ণ বিরাম চিহ্ন করা হতো, কিন্তু সময় উপস্থাপনার বেশিরভাগ জাতীয় আদর্শ পরবর্তীকালে আন্তর্জাতিক আদর্শ কোলন ব্যবহার করতে লাগল। কিছুক্ষেত্রে (যেমন কিছু কম্পিউটার প্রটোকলে) কোনো বিভাজক ব্যবহৃত হয় না এবং সময়কে ঘঘমিমি আকারে লেখা হয়, যেমন: ২৩৫৯।
মোহসিন হামিদ
মোহসিন হামিদ (محسن حامد; জন্ম ২৩ জুলাই ১৯৭১) একজন পাকিস্তানি-ব্রিটিশ ঔপন্যাসিক, লেখক ও ব্র্যান্ড উপদেষ্টা। তার রচিত উপন্যাসগুলো হল মথ স্মোক (২০০০), দ্য রিলাকট্যান্ট ফান্ডামেন্টালিস্ট (২০০৭), হাউ টু গেট ফিলথি রিচ ইন রাইজিং এশিয়া (২০১৩) ও এক্‌জিট ওয়েস্ট (২০১৭)। তার দ্য রিলাকট্যান্ট ফান্ডামেন্টালিস্ট উপন্যাসটি ২০০৭ সালে বুকার পুরস্কারের ক্ষুদ্রতালিকায় অন্তর্ভুক্ত হয়, এবং অ্যানিসফিল্ড-উল্‌ফ বই পুরস্কার ও এশীয় আমেরিকান সাহিত্য পুরস্কারসহ একাধিক পুরস্কার অর্জন করে।
প্রারম্ভিক জীবন ও শিক্ষা
হামিদ ১৯৭১ সালের ২৩শে জুলাই এক পাঞ্জাবি ও কাশ্মীরি বংশোদ্ভূত পরিবারে জন্মগ্রহণ করেন। তার শৈশবের কেটেছে মার্কিন যুক্তরাষ্ট্রে। তিনি ৩ থেকে ৯ বছর পর্যন্ত সেখানে ছিলেন। তার পিতা একজন বিশ্ববিদ্যালয়ের অধ্যাপক, যিনি সে সময়ে স্ট্যানফোর্ড বিশ্ববিদ্যালয়ে পিএইচডি প্রোগ্রামে ভর্তি ছিলেন। তিনি এরপর তার পৈত্রিক বাড়ি লাহোরে ফিরে আসেন এবং লাহোর আমেরিকান স্কুলে পড়াশোনা করেন।
১৮ বছর বয়সে হামিদ তার পড়াশোনার জন্য পুনরায় মার্কিন যুক্তরাষ্ট্র পাড়ি জমান। তিনি ১৯৯৩ সালে প্রিন্সটন বিশ্ববিদ্যালয়ের উড্রো উইলসন স্কুল অব পাবলিক অ্যান্ড ইন্টারন্যাশনাল অ্যাফেয়ার্স থেকে সুম্মা কাম লোডসহ স্নাতক অর্জন করেন। স্নাতক শ্রেণিতে তিনি রবার্ট এইচ. উইলিয়ামসের তত্ত্বাবধানে "সাসটেইনেবল পাওয়ার: ইন্টিগ্রেটেড রিসোর্স প্লানিং ইন পাকিস্তান" শীর্ষক ১২৭ পৃষ্ঠার দীর্ঘ সন্দর্ভ লিখেন। প্রিন্সটনে শিক্ষার্থী থাকাকালীন হামিদ জয়েস ক্যারল ওটস ও টনি মরিসনের অধীনেও অধ্যয়ন করেছেন। হামিদ মরিসনের শেখানো কথাসাহিত্য কর্মশালার জন্য তার প্রথম উপন্যাসের প্রথম পাণ্ডুলিপি লিখেন। তিনি এই উপন্যাস নিয়ে কাজের জন্য পড়াশোনার পর পাকিস্তানে ফিরে আসেন।
তিনি এরপর হার্ভার্ড ল স্কুলে ভর্তি হন এবং ১৯৯৭ সালে স্নাতক সম্পন্ন করেন। করপোরেট আইন বিরক্তিকর হওয়ায় তিনি নিউ ইয়র্ক সিটিতে ম্যাকিনসি অ্যান্ড কোম্পানিতে ব্যবস্থাপনা উপদেষ্টা হিসেবে কয়েক বছর কাজ করে তার শিক্ষার্থী ঋণ শোধ করেন। তিনি লেখার জন্য প্রতি বছর তিন মাস ছুটির অনুমতি পান এবং তিনি এই সময়ে তার প্রথম উপন্যাস মথ স্মোক লেখা সমাপ্ত করেন।
কর্মজীবন
হামিদ শুধু এক বছর থাকার জন্য ২০০১ সালের গ্রীষ্মে লন্ডনে যান। যদিও তিনি লেখার জন্য প্রায়ই পাকিস্তানে আসতেন, তিনি আট বছর লন্ডনে বসবাস করেন এবং ২০০৬ সালে যুক্তরাজ্যের দ্বৈত নাগরিকত্ব লাভ করেন। ২০০৪ সালে তিনি উল্‌ফ ওলিন্সের ব্র্যান্ড উপদেষ্টা হিসেবে যোগদান করেন, এবং সপ্তাহে তিনদিন চাকরি করতেন যেন তিনি লেখার সময় পান। তিনি এরপর উল্‌ফ ওলিন্সের লন্ডন অফিসে ব্যবস্থাপনা পরিচালকের দায়িত্ব পালন করেন এবং ২০১৫ সালে এই কোম্পানির প্রথম প্রধান গল্পকথন কর্মকর্তা হিসেবে নিয়োগ লাভ করেন।
হামিদের প্রথম উপন্যাস মথ স্মোক নিউক্লিয়ার-পরীক্ষা উত্তর লাহোরে একজন মারিজুয়ানা-খোর সাবেক ব্যাংকারের গল্প বর্ণনা করে, যে তার বন্ধু-পত্নীর প্রেমে পড়ে এবং হিরোইনে আসক্ত হয়ে পড়ে। এটি ২০০০ সালে প্রকাশিত হয় এবং খুব দ্রুতই পাকিস্তান ও ভারতে কাল্ট হিট হয়ে ওঠে। এটি সেরা প্রথম উপন্যাসের জন্য প্রদত্ত হেমিংওয়ে ফাউন্ডেশন/পেন পুরস্কারের ফাইনালিস্ট হয় এবং পাকিস্তানে একটি টেলিভিশন অনুষ্ঠানে এবং ইতালিতে একটি অপেরেত্তাতে উপযোগ করা হয়।
মথ স্মোক-এর একটি উদ্ভাবনী কাঠামো ছিল, এতে একাধিক কণ্ঠস্বর ব্যবহার করে, মধ্যম পুরুষের বিচারের দৃশ্য এবং এর প্রধান চরিত্রদের জীবনে শীতাতপ নিয়ন্ত্রণের ভূমিকার মতো বিষয়গুলোর উপর প্রবন্ধ। ইংরেজি ভাষার দক্ষিণ এশীয় কথাসাহিত্যের সমসাময়িক পদ্ধতির পথপ্রদর্শক হিপের অগ্রদূত, এই বইটিকে কয়েকজন সমালোচক "উপমহাদেশীয় (ইংরেজি) লেখার [তার] প্রজন্ম থেকে বেরিয়ে আসা সবচেয়ে আকর্ষণীয় উপন্যাস" বলে গণ্য করেন। দ্য নিউ ইয়র্ক রিভিউ অব বুকস-এ অনিতা দেসাই উল্লেখ করেন:"ধীরগতির ঋতু পরিবর্তন, গ্রামীণ ডোবা, আড্ডারত উঠান এবং বন্দুক চালানো, মাদক-পাচার, বৃহৎ আকারের শিল্প-কারখানা, বাণিজ্যিক উদ্যোক্তা, পর্যটন, নব্য অর্থ, নাইটক্লাব, বুটিকস... দ্বারা দখলকৃত বিশ্বের ঐতিহ্যবাহী পরিবারগুলো সম্পর্কে কেউ সত্যিই লিখতে বা পড়তে পারে না। এই নতুন বিশ্বকে রেকর্ড করার জন্য হাক্সলি, অরওয়েল, স্কট ফিটজেরাল্ড, এমনকি টম উলফ, জে ম্যাকইনার্নি বা ব্রেট ইস্টন এলিস কোথায় ছিলেন? লাহোরের প্রেক্ষাপটে রচিত মোহসিন হামিদের উপন্যাস মথ স্মোক সেই পৃথিবীর প্রথম চিত্রায়নের একটি।"
তার দ্বিতীয় উপন্যাস দ্য রিলাকট্যান্ট ফান্ডামেন্টালিস্ট-এ ব্যর্থ প্রেম ও ১১ সেপ্টেম্বরের হামলার পর মার্কিন যুক্তরাষ্ট্রে উন্নত জীবন ছেড়ে আসার সিদ্ধান্ত নেওয়া একজন পাকিস্তানির গল্প বিবৃত করে। এটি ২০০৭ সালে প্রকাশিত হয় এবং এর ১ মিলিয়নের অধিক কপি বিক্রি হয়ে নিউ ইয়র্ক টাইমসের সর্বাধিক বিক্রীত বইয়ের তালিকায় ৪র্থ স্থান অধিকার করে। উপন্যাসটি বুকার পুরস্কারের ক্ষুদ্রতালিকায় অন্তর্ভুক্ত হয় এবং অ্যানিসফিল্ড-উল্‌ফ বই পুরস্কার, এশীয় আমেরিকান সাহিত্য পুরস্কার-সহ কয়েকটি পুরস্কার অর্জন করে ও ২৫টি ভাষায় অনূদিত হয়। দ্য গার্ডিয়ান বইটিকে এই দশককে সংজ্ঞায়িত করা অন্যতম বই হিসেবে নির্বাচন করে।
মথ স্মোক-এর মত দ্য রিলাকট্যান্ট ফান্ডামেন্টালিস্ট আনুষ্ঠানিকভাবে নিরীক্ষাধর্মী ছিল। উপন্যাসটি নাটকীয় স্বগতোক্তির ব্যবহার দেখা যায়, যেখানে পাকিস্তানি কেন্দ্রীয় চরিত্রটি অনবরত মার্কিন শ্রোতাকে সম্বোধন করতে থাকে যাকে কখনো সরাসরি কথা বলতে শোনা যায়নি। হামিদ বলেন আলবের কাম্যুর দ্য ফল বইটি তার এই বর্ণনাভঙ্গির আদর্শ হিসেবে কাজ করেছে। একজন মন্তব্যকারীর মতে, এই কৌশলটির কারণে:"হয়ত আমরা পাঠকই সিদ্ধান্তে পৌঁছাতে পারি; হয়ত বইটি আমাদের অবচেতন অনুমানগুলোকে প্রতিফলিত করার জন্য একটি রোরশাচ [Rorschach] হিসেবে লেখা হয়েছে। আমাদের না জানার মধ্যেই উপন্যাসের রহস্য লুকিয়ে রয়েছে... হামিদ আক্ষরিক অর্থেই আমাদেরকে এক ধরনের গলিতে ফেলে চলে যায়, গল্পটি হঠাৎ করেই স্থগিত হয়ে যায়; এমনকি এটাও সম্ভব যে কিছু সহিংসতা ঘটতে পারে। তবে সম্ভবত, আমরা বিরোধপূর্ণ বিশ্ব দৃষ্টিভঙ্গির থলে ধরে রেখেছি। আমাদের চেঞ্জিসের প্রতীকীবাদ নিয়ে চিন্তা করতে দেওয়া হয়েছে যেখানে আমরা প্রতীকবাদের খেলায় ধরা পড়েছি—এটি এমন একটি খেলা যার সাথে আমরা নিজেরাই পরিচিত।'"
তার তৃতীয় উপন্যাস হাউ টু গেট ফিলথি রিচ ইন রাইজিং এশিয়া দ্য নিউ ইয়র্কার-এর ২৪ সেপ্টেম্বর ২০১২ সংখ্যায় এবং গ্রন্থ-এর বসন্ত ২০১৩ সংখ্যায় ভিন্নভাবে প্রকাশিত হয় এবং ২০১৩ সালের মার্চে রিভারহেড বুকস থেকে প্রকাশিত হয়। পূর্ববর্তী বইগুলোর মত হাউ টু গেট ফিলথি রিচ ইন রাইজিং এশিয়া-এ উভয় ধরনের রীতির মিশ্রণ দেখা দিচ্ছে। মধ্যম পুরুষে বর্ণিত উপন্যাসটিতে দারিদ্রপীড়িত গ্রাম্য বালক থেকে উন্নয়নশীল এশিয়ার একটি অজানা শহরে ধনাট্য ব্যবসায়ীতে পরিণত কেন্দ্রীয় চরিত্রের জীবনযাত্রার গল্প বলা হয়েছে, যে অজানা একজন সুন্দরী নারীর প্রত্যাশায় রয়েছে পথে যার সাথে তার দেখা হয় কিন্তু কথা হয়নি। উন্নয়নশীল এশিয়ার সর্বত্র উচ্চাকাঙ্ক্ষী যুবকদের নিয়ে লেখা উপন্যাসটি সকৌতুক এবং অর্থনৈতিক ও সামাজিক পরিবর্তনের সময়ে উচ্চাকাঙ্ক্ষা ও ভালোবাসার তৃষ্ণার চিত্রায়নে প্রগাঢ়তার পরিচয় দিয়েছে। দ্য নিউ ইয়র্ক টাইমস-এর পর্যালোচনায় মিচিকো কাকুতানি উপন্যাসটিকে "গভীরভাবে আন্দোলিত" বলে উল্লেখ করে লিখেন যে হাউ টু গেট ফিলথি রিচ ইন রাইজিং এশিয়া "[হামিদকে] তার প্রজন্মের অন্যতম উদ্ভাবনী ও সহজাত গুণসম্পন্ন লেখক হিসেবে তার স্থান দৃঢ়তার সাথে পুনর্ব্যক্ত করে।"
এছাড়াও হামিদ রাজনীতি, শিল্পকলা, সাহিত্য, ভ্রমণ ও অনান্য বিষয়াবলি নিয়ে লিখেছেন, তন্মধ্যে তিনি দ্য নিউ ইয়র্ক টাইমস-এ পাকিস্তানের অভ্যন্তরীণ বিভাজন ও উগ্রপন্থা নিয়ে সম্পাদকীয় লিখেছেন। তার সাংবাদিকতা, প্রবন্ধ ও গল্পগুলো টাইম, দ্য গার্ডিয়ান ও ডন, দ্য নিউ ইয়র্ক টাইমস, দ্য ওয়াশিংটন পোস্ট, দ্য ইন্টারন্যাশনাল হেরাল্ড ট্রিবিউন, দ্য প্যারিস রিভিউ ও অনান্য প্রকাশনা থেকে প্রকাশিত হয়েছে। ২০১৩ সালে ফরেন পলিসি পত্রিকা তাকে বিশ্বের ১০০ শীর্ষ বৈশ্বিক চিন্তাবিদ হিসেবে আখ্যা দিয়েছে।
মুসলিম অস্তিত্বের সীমিত, প্রায়শই এক-পাক্ষিক উপস্থাপনা, ধর্মীয় প্রতীক/বিশ্বাসগুলোকে শুধুমাত্র সম্ভবত মৌলবাদী বা সন্ত্রাস-সহানুভূতিশীল ঝোঁকের সাথে যুক্ত করার জন্য আহ্বান জানানোর জন্যও তার উপন্যাসগুলো সমালোচিত হয়েছে।
ব্যক্তিগত জীবন
হামিদ ২০০৯ সালে তার স্ত্রী জাহরা ও তাদের কন্যা দিনাকে (জন্ম ১৪ আগস্ট ২০০৯) নিয়ে লাহোরে ফিরে আসেন। বর্তমানে তিনি পাকিস্তান ও বিদেশে তথা লাহোর, নিউ ইয়র্ক, লন্ডন এবং ইতালি ও গ্রিস-সহ বিভিন্ন ভূমধ্যসাগরীয় দেশে সময় ভাগাভাগি করে বসবাস করছেন। হামিদ নিজেকে "শঙ্কর" বলে দাবী করেন, এবং তার একটি লেখনীতে বলেন, "একটি উপন্যাস প্রায়ই একজন মানুষের তার নিজের সাথে সংলাপে বিভক্ত হতে পারে।"
পুরস্কার ও সম্মাননা
মোহসিন হামিদ নিম্নোক্ত উল্লেখযোগ্য পুরস্কার ও সম্মাননা অর্জন করেছেন।
সিলনীয় রিক্সডলার
থাম্ব|তামার ৪-স্টিভার ধাতব মুদ্রা, ১৮০৩ রিক্সডলার ১৮২৮ সাল পর্যন্ত ব্রিটিশ সিলনের মুদ্রা ছিল। এটি ৪৮টি স্টিভারে বিভক্ত ছিল, প্রতিটি ৪টি ডুইট করে। ফ্যানাম ও ল্যারিন নামক যথাক্রমে ৪ এবং ৯ স্টিভার মূল্যের এককগুলোও ব্যবহার করা হয়েছিল। এই মুদ্রাটিডাচ রিজক্সডলার ও স্টুইভার থেকে এসেছে, যদিও রিজক্সদলারের মূল্য ছিল ৫০ স্টুইভার।
প্রাথমিকভাবে ১৭ শতাব্দীতে ৪ শিলিং মূল্যের ২৫ গ্রামের বেশি সূক্ষ্ম রূপা রয়েছে, ১৯শ শতাব্দীর মধ্যে সিলনীয় রিক্সডলারের মূল্য ছিল এই পরিমাণের মাত্র এক-তৃতীয়াংশ। ১৮২৫ সালে ব্রিটিশ পাউন্ড দ্বারা এটি ১ রিক্সডলার = ১ শিলিং হারে প্রতিস্থাপিত হয়েছিল, যা ভারতীয় রুপির চেয়ে কম যার মূল্য ছিল প্রায় ১ শিলিং।
ধাতব মুদ্রা
থাম্ব|তামার ১-স্টুইভার ধাতব মুদ্রা, ১৮১৫ ওলন্দাজ ইস্ট ইন্ডিয়া কোম্পানি ১৮শ শতাব্দীতে এবং ১ দুইট,, ১, ২ ও  স্টুইভার এবং ১ রিক্সডলার মুদ্রা জারি করেছিল।
ব্রিটিশরা সিলন দখল করার পর ডাম্প কয়েন (অশোধিতভাবে আঘাত করা তামার টুকরা) ১৮০১ সালে, এবং রিক্সডলারের প্রবর্তিত হয়েছিল। ১৮০২ সালে  , এবং রিক্সডলারের মিলেদ তামার মুদ্রা যোগ করা হয়েছিল, যদিও ডাম্প কয়েন ১৮১৬ সাল পর্যন্ত উৎপাদিত হতে থাকে। ২৪, ৪৮ ও ৯৬ স্টিভারের জন্য ১৮০৩ সালে রৌপ্য মুদ্রা চালু করা হয়েছিল।
১৮১৫ সালে তামার, ১ ও ২ স্টুইভার কয়েন জারি করা হয়েছিল, যা এবং রিক্সডলার মূল্যের সমান। ১৮২১ সালে রৌপ্য রিক্সডলার ধাতব মুদ্রা জারি করা হয়েছিল।
ব্যাংকনোট
সিলন সরকার ১৮০৯ সালে ৫টি রিক্সডলার ও ১৮২৬ সালে ২টি সহ রিক্সডলারের নোট জারি করেছিল।
নেপালগুঞ্জ বিমানবন্দর
নেপালগুঞ্জ বিমানবন্দর নেপালের নেপালগুঞ্জে অবস্থিত একটি আভ্যন্তরীণ বিমানবন্দর  । নেপালের সিভিল এভিয়েশন কর্তৃপক্ষের  এই বিমানবন্দরটিকে আন্তর্জাতিক বিমানবন্দরে উন্নীত করার এবং অভিবাসন, শুল্ক এবং পৃথকীকরণের সুবিধা স্থাপনের পরিকল্পনা রয়েছে।
ইতিহাস
বিমানবন্দরটি ১৯৬১ সালে চালু করা হয়েছে। আয়তনের ক্ষেত্রে এটি নেপালের তৃতীয় বৃহত্তম বিমানবন্দর, ধনগধী বিমানবন্দর পরে। বিমান এবং যাত্রী চলাচলে এই বিমানবন্দর নেপালে দ্বিতীয় বৃহত্তম। এফকে -১০০ জেট বিমান চালু হওয়ার পরে ২০০৫ সালে (নভেম্বর অবধি) এই বিমানবন্দরে যাত্রী চলাচল ১৩৩.৩৯% বৃদ্ধি পেয়েছে ২০০৪ সালের পরিসংখ্যানের তুলনায়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (June 2018)">উদ্ধৃতি প্রয়োজন  ] সম্প্রতি, নেপাল সিভিল এভিয়েশন অথরিটি (সিএএন) নেপাল ও চীনের একটি যৌথ উদ্যোগ সংস্থা ফ্লাইং ড্রাগন এয়ারলাইন্সকে এই বিমানবন্দরটিকে মধ্য ও দূর-পশ্চিমাঞ্চলীয় অঞ্চলের প্রত্যন্ত এলাকাতে বিমান পরিচালনার জন্য বেস বিমানবন্দর হিসাবে ব্যবহার করার অনুমতি দিয়েছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (June 2018)">উদ্ধৃতি প্রয়োজন  ]
সু্যোগ - সুবিধা
এই বিমান বিমানবন্দরটি সমুদ্রতল থেকে উচ্চতায় অবস্থিত। এটির একটি  রানওয়ে 08/26  যা  মাপের এবং এর পৃষ্ঠ আস্ফাল্টের।  এটির একটি বিশাল অ্যাপ্রোন রয়েছে যা অনেকগুলি বড় এবং ছোট অভ্যন্তরীণ বিমান রাখতে পারে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2018)">উদ্ধৃতি প্রয়োজন  ]
নাজিমুদ্দৌলা
নাজিমুদ্দৌলা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
প্রাথমিক জীবন
নাজিমুদ্দৌলা কুড়িগ্রাম জেলার চিলমারীতে উপজেলা‍য় জন্মগ্রহণ করেন।
রাজনৈতিক জীবন
নাজিমুদ্দৌলা ১৯৮৬ সালের তৃতীয় জাতীয় সংসদ নির্বাচনে কুড়িগ্রাম-৪ আসন থেকে স্বতন্ত্র প্রার্থী হিসেবে জাতীয় পার্টির লে: কর্ণেল আ: সবুর মন্ডলকে পরাজিত করে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পুনরায় সংসদ সদস্য নির্বাচিত হয়ে একই বছরে মৃত্যুবরণ করেন।
পেন
পেন (Pen) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮ মিটার (৫৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পেন শহরের জনসংখ্যা হল ৩০,২০৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে পেন এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
তেলিয়ামুড়া রেলওয়ে স্টেশন
তেলিয়ামুরা রেলওয়ে স্টেশন (স্টেশন কোড টিএলএমআর) তেলিয়ামুরা শহর খোয়াই জেলা ভারতীয়  ত্রিপুরা রাজ্যে অবস্থিত একটি রেলওয়ে স্টেশন।
প্রশাসন
এটি ভারতীয় রেলওয়ের উত্তর- পূর্ব সীমান্ত রেলওয়ে জোনের লুমডিং রেলওয়ে বিভাগে অবস্থিত।এটির গড় উচ্চতা ।
প্ল্যাটফর্ম
মোট ২টি প্ল্যাটফর্ম এবং ৩টি ট্র্যাক রয়েছে৷প্ল্যাটফর্মগুলো ফুট ওভারব্রিজের মাধ্যমে সংযুক্ত।এই প্ল্যাটফর্মগুলি ২৪টি কোচের এক্সপ্রেস ট্রেনের জন্য তৈরি করা হয়েছে।
হরেন্দ্র কুমার সুর
হরেন্দ্র কুমার সুর পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।
রাজনৈতিক জীবন
হরেন্দ্র কুমার সুর বেঙ্গল আইন পরিষদে নোয়াখালীর প্রতিনিধিত্ব করেছিলেন। তিনি পাকিস্তানের গণপরিষদের সদস্য ছিলেন।
মৃত্যু
হরেন্দ্র কুমার সুর ১৯৬৪ সালে মৃত্যুবরণ করেন।
২০১৯-২১ আইসিসি বিশ্ব টেস্ট চ্যাম্পিয়নশিপ
২০১৯-২১ আইসিসি বিশ্ব টেস্ট চ্যাম্পিয়নশিপ (2019–21 ICC World Test Championship) টেস্ট ক্রিকেটকে ঘিরে চলমান আইসিসি বিশ্ব টেস্ট চ্যাম্পিয়নশিপের উদ্বোধনী আসর। ১ আগস্ট, ২০১৯ তারিখ থেকে অস্ট্রেলিয়া-ইংল্যান্ডের মধ্যকার অ্যাশেজ সিরিজের প্রথম টেস্টের মাধ্যমে এ প্রতিযোগিতা শুরু হয়। ২২ জুন, ২০২১ তারিখে নির্ধারিত সময়ে ইংল্যান্ডের সাউদাম্পটনে প্রতিযোগিতার পরিসমাপ্তি ঘটবে। কোন কারণে চূড়ান্ত খেলা ড্র কিংবা টাইয়ে পরিণত হলে উভয় দলকে যুগ্ম চ্যাম্পিয়ন হিসেবে ঘোষণা করা হবে।
বারোটি টেস্টভূক্ত দেশের মধ্যে নয়টি দেশ এ প্রতিযোগিতায় অংশ নিচ্ছে। প্রত্যেক দলই অপর আটটি দলের মধ্যে যে-কোন ছয়টির বিপক্ষে টেস্ট সিরিজে অংশ নিবে। প্রত্যেক সিরিজই দুই থেকে পাঁচটি টেস্ট খেলার মধ্যে সীমাবদ্ধ থাকবে। সকল দলই তিনটি নিজদেশে ও তিনটি প্রতিপক্ষের মাঠে মোট ছয়টি সিরিজ খেললেও একই সংখ্যক টেস্ট খেলার প্রয়োজন পড়বে না। প্রত্যেক দলেরই প্রতিটি সিরিজ থেকে সর্বাধিক ১২০ পয়েন্ট লাভের সুযোগ রয়েছে। লীগভিত্তিক সিরিজ খেলা শেষে সর্বাধিকসংখ্যক পয়েন্ট লাভকারী দুই দল চূড়ান্ত খেলায় অবতীর্ণ হবে।
এই চ্যাম্পিয়নশীপে দীর্ঘদিনব্যাপী চলমান টেস্ট সিরিজও এর অংশ হিসেবে গণ্য হবে। যেমন: ২০১৯ সালের অ্যাশেজ সিরিজ। এছাড়াও, নয়টি দলের কয়েকটি দল এ সময়কালে অতিরিক্ত টেস্ট খেলায় অংশ নিবে যা এ চ্যাম্পিয়নশীপের অংশ নয়। ২০১৮-২৩ সালের আইসিসি ফিউচার ট্যুরস প্রোগ্রাম এগুলোতে রয়েছে। প্রধানত তিনটি টেস্টভূক্ত দলকে প্রতিযোগিতায় অংশগ্রহণ না করানোর কারণে এ প্রোগ্রামের আয়োজন করা হয়েছে।
২৯ জুলাই, ২০১৯ তারিখে আইসিসি কর্তৃপক্ষ আনুষ্ঠানিকভাবে বিশ্ব টেস্ট চ্যাম্পিয়নশীপের উদ্বোধন করে। খেলোয়াড়দের পোশাক পরিধানের শর্ত হিসেবে সকল খেলোয়াড়ই তাদের ওডিআই ও টুয়েন্টি২০আইয়ের নম্বর ব্যবহার করবে। এছাড়াও, কেবলমাত্র টেস্ট ক্রিকেটে অংশগ্রহণকারী খেলোয়াড়ও এ শর্ত পালন করবে।
খেলার ধরন
এ প্রতিযোগিতাটি দুই বছরের অধিক সময় ধরে চলবে। প্রত্যেক দলই অপর ছয়টি দলের বিপক্ষে টেস্ট সিরিজে অংশ নিবে। তিনটি স্ব-দেশে ও তিনটি প্রতিপক্ষের মাঠে মোট ছয়টি সিরিজ খেলবে। প্রত্যেক সিরিজই দুই থেকে পাঁচটি টেস্ট খেলার মধ্যে সীমাবদ্ধ থাকবে। তবে, দলগুলোকে একই সংখ্যক টেস্ট খেলার প্রয়োজন পড়বে না; কিন্তু একইসংখ্যক সিরিজ খেলতে হবে। লীগভিত্তিক সিরিজ খেলা শেষে সর্বাধিকসংখ্যক পয়েন্ট লাভকারী শীর্ষস্থানীয় দুই দল জুন, ২০২১ সালে ইংল্যান্ডে চূড়ান্ত খেলায় অবতীর্ণ হবে। প্রত্যেক খেলাই পাঁচদিনব্যাপী অনুষ্ঠিত হবে।